ΒΟΥΛΗ ΤΩΝ ΕΛΛΗΝΩΝ ΔΙΕΥΘΥΝΣΗ ΚΟΙΝΟΒΟΥΛΕΥΤΙΚΟΥ ΕΛΕΓΧΟΥ

Αριθμ. Πρωτ. ΕΡΩΤΗΣΕΩΝ:

1827

Ημερομ. Κατάθεσης:

26/11/2024



# ΕΡΩΤΗΣΗ

Θεσσαλονίκη, 26/11/2024

**Του:** Μπούμπα Κωνσταντίνου, Βουλευτή Νομού Σερρών

**ΠΡΟΣ:** Τον κ. Υπουργό Αγροτικής Ανάπτυξης και Τροφίμων

# ΘΕΜΑ: «Η επιθεώρηση εργασίας θα κρίνει εάν οι αγρότες δικαιούνται επιδοτήσεις από 1/1/2025»

Κύριε Υπουργέ,

Συμφώνως δημοσιευμάτων προερχόμενα εκ της «*κοινωνικής αιρεσιμότητας*» που προβλέπει η ΚΑΠ, την οποία και η χώρα µας είναι υποχρεωµένη να εφαρμόσει από την 1η Ιανουαρίου 2025 [σύμφωνα µε την ΥΑ (ΦΕΚ 3072/Β’/2023)], οι οριζόντιοι κανόνες αγροτικών επιδοτήσεων προς τους αγρότες θα εξαρτώνται από την επιθεώρηση εργασίας. Συνεπώς, οι επιδοτήσεις κατ΄ επέκταση είτε θα περικόπτονται είτε θα αποκλείονται κατά το δοκούν από την εν λόγω, εφόσον κρίνει ότι συντρέχουν ουσιαστικοί λόγοι εργασιακών παραβάσεων. Στις παραβάσεις θα περιλαμβάνονται µη ικανοποιητικές συνθήκες εργασίας, ανασφάλιστοι αγρεργάτες, απουσία ασφαλών δοµών σε περίπτωση φιλοξενίας τους κλπ.

Με δεδομένα όλα τα παραπάνω,

# Ερωτάται ο κ. Υπουργός:

Προτίθεστε όπως μας ενημερώσετε εάν έχετε κινηθεί προς την κατεύθυνση έκδοσης των σχετικών οδηγιών τόσο όσον αφορά τους κανόνες που θα πρέπει να τηρούνται, προκειμένου η επιθεώρηση εργασίας να αποτρέπεται με συνοπτικές διαδικασίες να περικόπτει ή να αποκλείει επιδοτήσεις σε δικαιούχους αγρότες, όσο και για τις κυρώσεις που θα επιβάλλονται από την εν λόγω, οι οποίες πρέπει γενικότερα να θεωρούνται ακριβοδίκαιες;

**Ο ερωτών Βουλευτής ΜΠΟΥΜΠΑΣ ΚΩΝΣΤΑΝΤΙΝΟΣ**